title: A Bizottság (EU) 2021/863 végrehajtási rendelete (2021. május 28.) a Kínai Népköztársaságból és az Egyiptomból származó egyes szőtt és/vagy tűzött üvegrost szövetek behozatalára vonatkozóan az (EU) 2020/776 végrehajtási rendelettel bevezetett kiegyenlítő intézkedéseknek a Marokkóban feladott, akár Marokkóból származóként, akár nem ilyenként bejelentett egyes szőtt és/vagy tűzött üvegrost szövetek behozatalával megvalósított esetleges kijátszására vonatkozó vizsgálat megindításáról, valamint az érintett behozatalokra vonatkozó nyilvántartásbavételi kötelezettség bevezetéséről

text:
                  2021.5.31.

                  HU

                  Az Európai Unió Hivatalos Lapja

                  L 190/76

         A BIZOTTSÁG (EU) 2021/863 VÉGREHAJTÁSI RENDELETE
         (2021. május 28.)
         a Kínai Népköztársaságból és az Egyiptomból származó egyes szőtt és/vagy tűzött üvegrost szövetek behozatalára vonatkozóan az (EU) 2020/776 végrehajtási rendelettel bevezetett kiegyenlítő intézkedéseknek a Marokkóban feladott, akár Marokkóból származóként, akár nem ilyenként bejelentett egyes szőtt és/vagy tűzött üvegrost szövetek behozatalával megvalósított esetleges kijátszására vonatkozó vizsgálat megindításáról, valamint az érintett behozatalokra vonatkozó nyilvántartásbavételi kötelezettség bevezetéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Unióban tagsággal nem rendelkező országokból érkező támogatott behozatallal szembeni védelemről szóló, 2016. június 8-i (EU) 2016/1037 európai parlamenti és tanácsi rendeletre (a továbbiakban: alaprendelet) (1) és különösen annak 23. cikke (4) bekezdésére és 24. cikke (5) bekezdésére,
         a tagállamok tájékoztatását követően,
         mivel:
         A.   KÉRELEM

                     (1)

                     Az Európai Bizottsághoz (a továbbiakban: Bizottság) az alaprendelet 23. cikkének (4) bekezdése és 24. cikkének (5) bekezdése alapján kérelem érkezett a Kínai Népköztársaságból és az Egyiptomból származó egyes szőtt és/vagy tűzött üvegrost szövetek behozatalára vonatkozó kiegyenlítő intézkedések esetleges kijátszásának kivizsgálása, valamint a Marokkóban feladott, akár Marokkóból származóként, akár nem ilyenként bejelentett egyes szőtt és/vagy tűzött üvegrost szövetek behozatalaira vonatkozó nyilvántartásbavételi kötelezettség bevezetése érdekében.

                     (2)

                     A kérelmet a TECH-FAB Europe e.V. nyújtotta be 2021. május 19..

               B.   TERMÉK

                     (3)

                     Az esetleges kijátszással érintett termék a Kínai Népköztársaságból és az Egyiptomból (a továbbiakban együtt: érintett országok) származó, az (EU) 2020/776 bizottsági végrehajtási rendelet (2) hatálybalépésekor az ex 7019 39 00, ex 7019 40 00, ex 7019 59 00 és ex 7019 90 00 KN-kódok (TARIC-kódok: 7019390080, 7019400080, 7019590080 és 7019900080) alá tartozó, következőképpen meghatározott termék: folytonosüvegrostszál előfonatból és/vagy fonalból készült szőtt és/vagy tűzött (stitched) szövet, beleértve a más elemeket tartalmazót is, de kivéve az impregnált vagy előimpregnált (prepreg) termékeket, valamint a hosszában és szélességében egyaránt 1,8 mm-nél nagyobb szemnagyságú, 35 g/m2-nél nagyobb tömegű hálószöveteket (a továbbiakban: érintett termék). A jelenleg hatályban lévő intézkedések ugyanerre a termékre alkalmazandók.

                     (4)

                     A vizsgált termék az előző preambulumbekezdésben meghatározottal megegyező, jelenleg az ex 7019 39 00, ex 7019 40 00, ex 7019 59 00 és ex 7019 90 00 KN-kódok alá tartozó, de Marokkóban feladott, akár Marokkóból származóként, akár nem ilyenként bejelentett termék (TARIC-kódok: 7019390081, 7019400081, 7019590081 és 7019900081, a továbbiakban: vizsgált termék).

               C.   MEGLÉVŐ INTÉZKEDÉSEK

                     (5)

                     A jelenleg hatályban lévő, esetlegesen kijátszott intézkedéseket a Kínai Népköztársaságból és az Egyiptomból származó egyes szőtt és/vagy tűzött üvegrost szövetek behozatalára vonatkozó végleges kiegyenlítő vámok kivetéséről és a Kínai Népköztársaságból és az Egyiptomból származó egyes szőtt és/vagy tűzött üvegrost szövetek behozatalára vonatkozó végleges dömpingellenes vám kivetéséről szóló (EU) 2020/492 végrehajtási rendelet (3) módosításáról szóló (EU) 2020/776 végrehajtási rendelettel bevezetett kiegyenlítő intézkedések (a továbbiakban: meglévő intézkedések) alkotják.

               D.   INDOKOK

                     (6)

                     A kérelem elegendő bizonyítékot tartalmaz arra vonatkozóan, hogy a vizsgált termék behozatalával kijátsszák az érintett termék behozatalára vonatkozó meglévő kiegyenlítő intézkedéseket. A Bizottság rendelkezésére álló bizonyítékok különösen az alábbiakat mutatják.

                     (7)

                     Az érintett termékre vonatkozó intézkedések bevezetését követően a Kínai Népköztársaságból, az Egyiptomból és a Marokkóból az Unióba irányuló kivitel tekintetében megváltozott a kereskedelem szerkezete.

                     (8)

                     Ennek a változásnak a jelek szerint olyan gyakorlat az oka, amelynek a vám kivetésén kívül semmilyen más megfelelő magyarázata és gazdasági indoka nincs, és amely abban áll, hogy az érintett termék a Marokkóban végrehajtott összeszerelést (összeállítást) követően vagy anélkül Marokkóból érkezik az Unióba.

                     (9)

                     Továbbá a bizonyítékok alátámasztani látszanak azt az állítást, hogy a fentiekben ismertetett gyakorlat az érintett termékre vonatkozó meglévő kiegyenlítő intézkedések javító hatását a mennyiségek és az árak tekintetében egyaránt aláássa. Úgy tűnik, hogy a vizsgált termékből jelentős mennyiségek érkeznek az EU piacára. Emellett arra vonatkozóan is elegendő bizonyíték áll rendelkezésre, hogy a vizsgált termék behozatala kárt okozó árakon történik.

                     (10)

                     Emellett a bizonyítékok alapján igazolódni látszik az is, hogy a vizsgált termék és/vagy annak részei továbbra is támogatásban részesülnek. A vizsgált terméket és annak részeit olyan, Kínában és Egyiptomban működő vállalatok gyártják és exportálják Marokkóba, amelyekről a meglévő intézkedések keretében megállapítást nyert, hogy a vizsgált termék gyártásáért és értékesítéséért kiegyenlíthető támogatásban részesülnek.

                     (11)

                     Amennyiben a Bizottság a vizsgálat során az alaprendelet 23. cikkének hatálya alá tartozó, a fentiekben említettől eltérő más kijátszási gyakorlatot is feltár, a vizsgálatot arra is kiterjesztheti.

               E.   ELJÁRÁS

                     (12)

                     A fentiek alapján a Bizottság arra a következtetésre jutott, hogy elegendő bizonyíték áll rendelkezésre az alaprendelet 23. cikkének (4) bekezdése szerinti eljárás megindításához, valamint a vizsgált termékre vonatkozó nyilvántartásbavételi kötelezettségnek az alaprendelet 24. cikkének (5) bekezdése alapján történő bevezetéséhez.

                     (13)

                     A Bizottság a vizsgálathoz szükséges információk összegyűjtése érdekében felkéri az érdekelt feleket arra, hogy haladéktalanul, de legkésőbb az e rendelet 3. cikkének (2) bekezdésében meghatározott határidőn belül vegyék fel vele a kapcsolatot. A 3. cikk (2) bekezdésében meghatározott határidő minden érdekelt félre vonatkozik. A Bizottság szükség esetén az uniós gazdasági ágazattól is kérhet információkat.

                     (14)

                     Marokkó, a Kínai Népköztársaság és Egyiptom hatóságai értesítést fognak kapni a vizsgálat megindításáról.

               a)   Az írásbeli beadványok benyújtása, a kitöltött kérdőívek megküldése és levelezés

                     (15)

                     A Bizottsághoz piacvédelmi vizsgálatok céljára csak szerzői jogi védelem alatt nem álló információk nyújthatók be. Mielőtt az érdekelt felek olyan információkat és/vagy adatokat bocsátanának a Bizottság rendelkezésére, amelyekkel kapcsolatban harmadik felet szerzői jog illet meg, a szerzői jog jogosultjától külön engedélyt kell kérniük, amelyben az kifejezetten lehetővé teszi a Bizottság számára a) az információk és adatok e piacvédelmi eljárás keretében történő felhasználását, valamint b) az információknak és/vagy adatoknak az e vizsgálatban érdekelt felek felé olyan formában történő továbbítását, hogy azok gyakorolhassák védelemhez való jogukat.

                     (16)

                     Az érdekelt felek által benyújtott valamennyi olyan írásbeli beadványt – beleértve az ezen értesítésben kért információkat, a kitöltött kérdőíveket és a leveleket is –, amelyre vonatkozóan bizalmas kezelést kérelmeznek, „Sensitive” (4) (bizalmas) jelöléssel kell ellátni. A vizsgálat keretében információt benyújtó feleknek a bizalmas kezelésre irányuló kérelmüket meg kell indokolniuk.

                     (17)

                     A „Sensitive” jelöléssel ellátott információkat benyújtó feleknek ezekről az információkról az alaprendelet 29. cikkének (2) bekezdése értelmében nem bizalmas jellegű összefoglalót is rendelkezésre kell bocsátaniuk, amelyet „For inspection by interested parties” (az érdekelt felek számára, betekintésre) jelöléssel kell ellátniuk. Ennek az összefoglalónak megfelelő részletességűnek kell lennie ahhoz, hogy a bizalmasan benyújtott információk lényege kielégítő mértékben megismerhető legyen belőle.

                     (18)

                     Amennyiben a bizalmas információt benyújtó fél nem indokolja meg kellőképpen a bizalmas kezelésre irányuló kérelmét vagy nem bocsát rendelkezésre nem bizalmas jellegű összefoglalót a kért formában és minőségben, a Bizottság az információt figyelmen kívül hagyhatja, kivéve abban az esetben, ha megfelelő források kielégítően bizonyítják az információ helyességét.

                     (19)

                     A Bizottság felkéri az érdekelt feleket, hogy minden beadványukat és kérelmüket a TRON.tdi platformon (https://webgate.ec.europa.eu/tron/TDI) keresztül, a meghatalmazásokat és a tanúsítványokat szkennelt formában mellékelve nyújtsák be.

                     (20)

                     A TRON.tdi platformhoz való hozzáféréshez az érdekelt feleknek rendelkezniük kell EU Login fiókkal. A regisztrációval és a TRON.tdi platform használatával kapcsolatos teljes iránymutatás megtalálható a következő weboldalon: https://webgate.ec.europa.eu/tron/resources/documents/gettingStarted.pdf.

                     (21)

                     A TRON.tdi platform vagy e-mail használatával az érdekelt felek elfogadják a Kereskedelmi Főigazgatóság honlapján közzétett, „LEVELEZÉS AZ EURÓPAI BIZOTTSÁGGAL PIACVÉDELMI ÜGYEKBEN” című dokumentumban foglalt, az elektronikus beadványokra alkalmazandó szabályokat: http://trade.ec.europa.eu/doclib/docs/2014/june/tradoc_152573.pdf.

                     (22)

                     Az érdekelt feleknek fel kell tüntetniük nevüket, címüket, telefonszámukat és érvényes e-mail-címüket, továbbá biztosítaniuk kell, hogy a megadott e-mail-cím működő, naponta ellenőrzött hivatalos e-mail-cím legyen. Az elérhetőségek megadása után a Bizottság kizárólag e-mailben kommunikál az érdekelt felekkel, kivéve, ha azok kifejezetten kérik a Bizottságtól a dokumentumok más kommunikációs csatornán történő megküldését, vagy ha a dokumentumot a jellegéből adódóan könyvelt levélpostai küldeményben kell elküldeni. Az érdekelt felek a Bizottsággal folytatott levelezésre vonatkozó további szabályokat és információkat, köztük az e-mailben eljuttatott küldeményekre irányadó elveket megtalálják a fent említett, az érdekelt felekkel folytatott kommunikációra vonatkozó útmutatóban.
                     A Bizottság levelezési címe:

                                 European Commission

                                 Directorate-General for Trade

                                 Directorate G

                                 Office: CHAR 04/039

                                 1049 Bruxelles/Brussel

                                 BELGIQUE/BELGIË

                           TRON.tdi: https://webgate.ec.europa.eu/tron/tdi
                     E-mail: TRADE-GFF-AC@ec.europa.eu

               b)   Információgyűjtés és meghallgatások

                     (23)

                     A Bizottság felkéri az érdekelt feleket – és különösen az uniós gazdasági ágazat képviselőit, az importőröket és az érintett szervezeteket –, hogy ismertessék írásban és támasszák alá bizonyítékokkal álláspontjukat, és mindezeket a 3. cikk (2) bekezdésében meghatározott határidőn belül nyújtsák be. Emellett a Bizottság meghallgatást szervezhet az érdekelt felek számára, amennyiben azok írásban olyan kérelmet nyújtanak be, amelyben bemutatják, hogy meghallgatásukat különleges okok indokolják.

               c)   Mentességi kérelmek

                     (24)

                     Az alaprendelet 23. cikkének (5) bekezdésével összhangban a vizsgált termék behozatalai mentesíthetők az intézkedések alól, ha nem valósítanak meg kijátszást.

                     (25)

                     mivel az esetleges kijátszás az Unión kívül valósul meg, az alaprendelet 23. cikkének (4) bekezdése alapján a mentesség a vizsgált termék azon Marokkóban működő gyártói számára adható meg, amelyek bizonyítani tudják, hogy az alaprendelet 23. cikkének (3) bekezdése értelmében nem vesznek részt kijátszásban. Azoknak a gyártóknak – ha vannak ilyenek –, amelyek mentességet kívánnak kapni, az e rendelet 3. cikkének (1) bekezdésében megjelölt határidőn belül jelentkezniük kell. A Kínai Népköztársaságban és az Egyiptomban működő exportáló gyártók számára összeállított kérdőív, a mentességi kérelmet benyújtani kívánó marokkói exportáló gyártók számára összeállított kérdőív, valamint az importőrök számára összeállított kérdőív az érdekelt felek számára betekintésre összeállított aktában, valamint a Kereskedelmi Főigazgatóság honlapján található: https://trade.ec.europa.eu/tdi/case_details.cfm?id=2528. A kérdőíveket az e rendelet 3. cikkének (2) bekezdésében meghatározott határidőn belül kell benyújtani.

               F.   NYILVÁNTARTÁSBA VÉTEL

                     (26)

                     Az alaprendelet 24. cikkének (5) bekezdése alapján a vizsgált termék behozatalára nyilvántartásbavételi kötelezettséget kell bevezetni annak biztosítása érdekében, hogy amennyiben a vizsgálat kijátszást állapít meg, már a behozatalra vonatkozó nyilvántartásbavételi kötelezettség bevezetésének napjától megfelelő, legfeljebb az (EU) 2020/776 bizottsági végrehajtási rendeletben megállapított maradékvámmal megegyező mértékű kiegyenlítő vámokat lehessen kivetni.

               G.   HATÁRIDŐK

                     (27)

                     A megfelelő ügyintézés érdekében meg kell állapítani azokat a határidőket, amelyeken belül:

                                 —

                                 az érdekelt felek jelentkezhetnek a Bizottságnál, benyújthatják kérdőívüket, kifejthetik írásban álláspontjukat, vagy más, a vizsgálat során figyelembe veendő információkat szolgáltathatnak,

                                 —

                                 a Marokkóban működő gyártók mentességet kérhetnek az intézkedések alól,

                                 —

                                 az érdekelt felek írásban kérhetik a Bizottság előtti meghallgatásukat.

                     (28)

                     A Bizottság felhívja a figyelmet arra, hogy az alaprendeletben megállapított eljárási jogok gyakorlása ennek megfelelően attól függ, hogy a felek az e rendelet 3. cikkében meghatározott határidőkön belül jelentkeznek-e.

               H.   AZ EGYÜTTMŰKÖDÉS HIÁNYA

                     (29)

                     Ha az érdekelt felek valamelyike megtagadja a szükséges információkhoz való hozzáférést, vagy nem szolgáltatja ezeket az információkat határidőn belül, illetve ha a vizsgálatot jelentősen hátráltatja, az alaprendelet 28. cikkének megfelelően megerősítő vagy nemleges ténymegállapítások tehetők a rendelkezésre álló tények alapján.

                     (30)

                     Ha megállapítást nyer, hogy az érdekelt felek valamelyike hamis vagy félrevezető információkat szolgáltatott, ezeket az információkat figyelmen kívül kell hagyni, és a Bizottság az alaprendelet 28. cikkével összhangban a rendelkezésre álló tényekre támaszkodhat.

                     (31)

                     Ha az érdekelt felek valamelyike nem, vagy csak részben működik együtt, és ezért a ténymegállapítások alapjául az alaprendelet 28. cikkének megfelelően a rendelkezésre álló tények szolgálnak, az eredmény kedvezőtlenebb lehet e fél számára, mint ha együttműködött volna.

               I.   A VIZSGÁLAT IDŐKERETEI

                     (32)

                     A vizsgálat az alaprendelet 23. cikke (4) bekezdésének megfelelően az e rendelet hatálybalépésétől számított kilenc hónapon belül lezárul.

               J.   A SZEMÉLYES ADATOK KEZELÉSE

                     (33)

                     A Bizottság az e vizsgálat során gyűjtött valamennyi személyes adatot az (EU) 2018/1725 európai parlamenti és tanácsi rendeletnek (5) megfelelően kezeli.

                     (34)

                     A Bizottság piacvédelmi tevékenysége során végzett személyesadat-kezelésről a magánszemélyeket tájékoztató adatvédelmi nyilatkozat megtekinthető a Kereskedelmi Főigazgatóság honlapján: http://ec.europa.eu/trade/policy/accessing-markets/trade-defence/.

               K.   MEGHALLGATÓ TISZTVISELŐ

                     (35)

                     Az érdekelt felek kérhetik a kereskedelmi ügyekben eljáró meghallgató tisztviselő közreműködését. A meghallgató tisztviselő az eljárás folyamán megvizsgálja az iratbetekintési kérelmeket, a dokumentumok bizalmas kezelését érintő vitákat, a határidők meghosszabbítására vonatkozó kérelmeket, valamint az érdekelt felek vagy harmadik felek által a védelemhez való joguk gyakorlásával összefüggésben benyújtott kérelmeket.

                     (36)

                     A meghallgató tisztviselő meghallgatásokat szervezhet, és közvetíthet az érdekelt fél vagy felek és a Bizottság szolgálatai között annak érdekében, hogy az érdekelt felek maradéktalanul gyakorolhassák a védelemhez való jogukat. A meghallgató tisztviselő általi meghallgatás iránti kérelmet írásban, indoklással együtt kell benyújtani. A meghallgató tisztviselő megvizsgálja a kérelmek indokait. Ilyen meghallgatásra csak akkor kerülhet sor, ha az adott kérdést nem sikerült a Bizottság szolgálataival kellő időben rendezni.

                     (37)

                     A kérelmeket kellő időben, indokolatlan késedelem és az eljárás szabályszerű lefolytatásának veszélyeztetése nélkül kell benyújtani. Ezt szem előtt tartva az érdekelt feleknek a meghallgató tisztviselő közreműködését a közreműködésre okot adó esemény bekövetkezése után a lehető leghamarabb kérniük kell. Ha a meghallgatás iránti kérelmet nem a rendelkezésre álló időkereteken belül nyújtják be, a meghallgató tisztviselő megvizsgálja a késve beérkező kérelem indokait, a benne felvetett kérdések jellegét és e kérdéseknek a védelemhez való jog gyakorlására kifejtett hatását, továbbá figyelembe veszi a megfelelő ügyintézéshez és a vizsgálat időben történő lezárásához fűződő érdeket.

                     (38)

                     További információk, valamint a meghallgató tisztviselő elérhetősége és internetes oldalai a Kereskedelmi Főigazgatóság honlapján találhatók: http://ec.europa.eu/trade/trade-policy-and-you/contacts/hearing-officer/,

               ELFOGADTA EZT A RENDELETET:

            1. cikk
            A Bizottság az (EU) 2016/1037 rendelet 23. cikkének (4) bekezdése alapján vizsgálatot indít annak megállapítása érdekében, hogy a Marokkóban feladott, akár Marokkóból származóként, akár nem ilyenként bejelentett, jelenleg az ex 7019 39 00, ex 7019 40 00, ex 7019 59 00 és ex 7019 90 00 KN-kódok (TARIC-kódok: 7019390081, 7019400081, 7019590081 és 7019900081) alá tartozó, folytonosüvegrostszál előfonatból és/vagy fonalból készült szőtt és/vagy tűzött (stitched) szövetek (beleértve a más elemeket tartalmazókat is, de kivéve az impregnált vagy előimpregnált [prepreg] termékeket, valamint a hosszában és szélességében egyaránt 1,8 mm-nél nagyobb szemnagyságú, 35 g/m2-nél nagyobb tömegű hálószöveteket) behozatalával megvalósul-e az (EU) 2020/776 végrehajtási rendelettel bevezetett intézkedések kijátszása.

            2. cikk

               (1)   Az (EU) 2016/1037 rendelet 23. cikkének (4) bekezdése és 24. cikkének (5) bekezdése alapján a tagállamok vámhatóságai megteszik az e rendelet 1. cikkében meghatározott behozatalok nyilvántartásba vételéhez szükséges lépéseket.

               (2)   A nyilvántartásba vételt e rendelet hatálybalépése után kilenc hónappal meg kell szüntetni.

            3. cikk

               (1)   Az érdekelt feleknek az e rendelet hatálybalépésének napjától számított 15 napon belül kell jelentkezniük a Bizottságnál.

               (2)   Ahhoz, hogy beadványaikat a vizsgálat során figyelembe lehessen venni, az érdekelt feleknek – eltérő rendelkezés hiányában – az e rendeletnek az Európai Unió Hivatalos Lapjában való kihirdetését követő 37 napon belül kell írásban kifejteniük álláspontjukat, benyújtaniuk kitöltött kérdőívüket és mentességi kérelmeiket, illetve rendelkezésre bocsátaniuk a birtokukban lévő egyéb információkat.

               (3)   Az érdekelt felek ugyanezen a 37 napos határidőn belül kérhetik a Bizottság előtti meghallgatásukat. A vizsgálat megindításának eljárási szakaszában tartandó meghallgatások esetében a kérelmeket az e rendelet hatálybalépésétől számított 15 napon belül kell benyújtani. Minden más esetben a meghallgatás iránti kérelmet írásban, indoklással együtt kell benyújtani.

            4. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. május 28..

                  a Bizottság részéről

                  az elnök

               Ursula VON DER LEYEN

            (1)  HL L 176., 2016.6.30., 55. o.

            (2)  A Bizottság (EU) 2020/776 végrehajtási rendelete (2020. június 12.) a Kínai Népköztársaságból és az Egyiptomból származó egyes szőtt és/vagy tűzött üvegrost szövetek behozatalára vonatkozó végleges kiegyenlítő vámok kivetéséről és a Kínai Népköztársaságból és az Egyiptomból származó egyes szőtt és/vagy tűzött üvegrost szövetek behozatalára vonatkozó végleges dömpingellenes vám kivetéséről szóló (EU) 2020/492 bizottsági végrehajtási rendelet módosításáról (HL L 189., 2020.6.15., 1. o.).

            (3)  Bizottság (EU) 2020/492 végrehajtási rendelete (2020. április 1.) a Kínai Népköztársaságból és az Egyiptomból származó egyes szőtt és/vagy tűzött üvegrost szövetek behozatalára vonatkozó végleges dömpingellenes vámok kivetéséről (HL L 108., 2020.4.6., 1. o.).

            (4)  A „Sensitive” jelöléssel ellátott dokumentum az alaprendelet 29. cikke és a szubvenciókról és kiegyenlítő intézkedésekről szóló WTO-megállapodás (szubvencióellenes megállapodás) 12. cikke szerint bizalmas dokumentumnak minősül. A dokumentum az 1049/2001/EK európai parlamenti és tanácsi rendelet (HL L 145., 2001.5.31., 43. o.) 4. cikke értelmében is védelem alatt áll.

            (5)  Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (HL L 295., 2018.11.21., 39. o.).


title: A Bizottság (EU) 2021/865 végrehajtási rendelete (2021. május 28.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről („Rooibos”/„Red Bush” (OEM))

text:
                  2021.5.31.

                  HU

                  Az Európai Unió Hivatalos Lapja

                  L 190/88

         A BIZOTTSÁG (EU) 2021/865 VÉGREHAJTÁSI RENDELETE
         (2021. május 28.)
         egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről („Rooibos”/„Red Bush” (OEM))
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (3) bekezdésének a) pontjára,
         mivel:

                     (1)

                     Az 1151/2012/EU rendelet 50. cikke (2) bekezdése a) pontjának megfelelően a Bizottság közzétette az Európai Unió Hivatalos Lapjában Dél-Afrika kérelmét a „Rooibos”/„Red Bush” elnevezés oltalom alatt álló eredetmegjelölésként (OEM) történő bejegyzésére (2).

                     (2)

                     2020. szeptember 7-én a Bizottság kézhez kapta az Egyesült Királyság felszólalását és indokolással ellátott felszólalási nyilatkozatát. A Bizottság 2020. szeptember 16-án továbbította Dél-Afrikának az Egyesült Királyság felszólalását és indokolással ellátott felszólalási nyilatkozatát.

                     (3)

                     A Bizottság megvizsgálta az Egyesült Királyság által benyújtott felszólalást, és azt elfogadhatónak találta. A felszólalás szerint a „Rooibos”/„Red Bush” elnevezés bejegyzése nem felel meg az 1151/2012/EU rendelet 5. cikkében és 7. cikkének (1) bekezdésében meghatározott feltételeknek, mivel a termék és a nyersanyagok javasolt leírása következetlen. A felszólalás azt is kifogásolja, hogy a „Rooibos”/„Red Bush” címkézésére vonatkozóan javasolt szabályok nem elég konkrétak, és ellentmondanak az 1169/2011/EU európai parlamenti és tanácsi rendeletben (3) meghatározott feltételeknek.

                     (4)

                     2020. szeptember 22-én kelt levelében a Bizottság felkérte az érdekelteket a szükséges konzultációk lefolytatására, hogy saját belső eljárásaiknak megfelelően egyezségre jussanak egymás között.

                     (5)

                     Dél-Afrika és az Egyesült Királyság az előírt határidőn belül megállapodásra jutott, amelyről Dél-Afrika 2020. november 11-én tájékoztatta a Bizottságot.

                     (6)

                     Dél-Afrika és az Egyesült Királyság arra a következtetésre jutott, hogy a „Rooibos”/„Red Bush” (OEM) elnevezés oltalmát az egységes dokumentum bizonyos módosításaival kell biztosítani, például az egész dokumentumban következetesen kell hivatkozni a tízféle zamatra, az aszpelatinra és a notofaginra való hivatkozásokban utalni kell arra a tényre, hogy azok a származási helyen a földrajzi jelzések oltalmának dél-afrikai rendszere szerint kerülnek ellenőrzésre, továbbá felül kell vizsgálni a termék címkézésére vonatkozó szabályokat.

                     (7)

                     Mivel a Dél-Afrika és az Egyesült Királyság közötti megállapodás tartalma összhangban van az 1151/2012/EU rendelet és az uniós jogszabályok előírásaival, azt figyelembe kell venni.

                     (8)

                     2020. szeptember 7-én a Bizottság kézhez kapta az svájci tea- és fűszerforgalmazók érdekképviseletének (IGTG) felszólalását és indokolással ellátott felszólalási nyilatkozatát.

                     (9)

                     A Bizottság megvizsgálta az IGTG által benyújtott felszólalást, és azt elfogadhatatlannak találta, mivel az IGTG által benyújtott indokolással ellátott nyilatkozat az 1151/2012/EU rendelet 10. cikkének (1) bekezdésében foglalt indokok egyike tekintetében sem bizonyult megalapozottnak. 2020. december 4-i levelében a Bizottság tájékoztatta az IGTG-t, hogy nem küld neki felkérést a Dél-Afrikával folytatandó megfelelő konzultációk megkezdésére. A Bizottságnak címzett 2020. december 8-i levelében az IGTG visszavonta a „Rooibos”/„Red Bush” (OEM) elnevezés bejegyzésével szembeni felszólalását.

                     (10)

                     Ennek megfelelően a „Rooibos”/„Red Bush” (OEM) eredetmegjelölést be kell jegyezni. Az egységes dokumentum egységes szerkezetbe foglalt változatát tájékoztatás céljából közzé kell tenni,

               ELFOGADTA EZT A RENDELETET:

            1. cikk
            A „Rooibos”/„Red Bush” (OEM) elnevezés bejegyzésre kerül.
            Az első bekezdésben szereplő elnevezés az 1.8. osztályba – A Szerződés I. mellékletében felsorolt egyéb termékek (fűszerek stb.) – tartozó terméket jelöl. Az egységes dokumentum egységes szerkezetbe foglalt szövegét e rendelet melléklete tartalmazza.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. május 28-án.

                  a Bizottság részéről

                  az elnök

               Ursula VON DER LEYEN

            (1)  HL L 343., 2012.12.14., 1. o.

            (2)  HL C 190., 2020.6.8., 46. o.

            (3)  Az Európai Parlament és a Tanács 1169/2011/EU rendelete (2011. október 25.) a fogyasztók élelmiszerekkel kapcsolatos tájékoztatásáról, az 1924/2006/EK és az 1925/2006/EK európai parlamenti és tanácsi rendelet módosításáról és a 87/250/EGK bizottsági irányelv, a 90/496/EGK tanácsi irányelv, az 1999/10/EK bizottsági irányelv, a 2000/13/EK európai parlamenti és tanácsi irányelv, a 2002/67/EK és a 2008/5/EK bizottsági irányelv és a 608/2004/EK bizottsági rendelet hatályon kívül helyezéséről (HL L 304., 2011.11.22., 18. o.).

            MELLÉKLET

               „ROOIBOS”/„RED BUSH”

               EU-szám: PDO-ZA-2427 – 2018.8.21.

               OEM (X) OFJ ( )

            1.   Elnevezés (OEM vagy OFJ)

            „Rooibos”/„Red Bush”
            2.   Tagállam vagy harmadik ország

            Dél-Afrika
            3.   A mezőgazdasági termék vagy élelmiszer leírása

            3.1.   A termék típusa [a XI. mellékletben szereplő felsorolás alapján]

            1.8. osztály: A Szerződés I. mellékletében felsorolt egyéb termékek (fűszerek stb.)
            3.2.   Az 1. pontban szereplő elnevezéssel jelölt termék leírása

            A „Rooibos”/„Red Bush” elnevezés csak az Aspalathus linearisból (vörös földirekettye) származó olyan, 100 %-os tisztaságú szárított „Rooibos” / „Red Bush” levelekre és szárakra utalhat, amelyeket a kérelemben leírt földrajzi területen termesztettek vagy ott vadon teremnek.
            A „Rooibos”/„Red Bush” két formában jelenik meg: az Aspalathus linearis a) fermentált és b) zöld (fermentálatlan) szárított levele és szára.

                        (a)

                        Az Aspalathus linearis fermentált szárított levele és szára esetében a „Rooibos”/„Red Bush” jellegzetes színe a világosbarnától a sárgán át a fényes téglavörösig terjed. Világosabb színű ágak (szárított szárdarabok) is keveredhetnek a termék többi részéhez. A „Rooibos”/„Red Bush” nedvességtartalma 10 % alatt van.

                        (b)

                        A zöld (fermentálatlan) „Rooibos”/„Red Bush” az Aspalathus linearis növény fermentálatlan szárított levele és szára. A zöld (fermentálatlan) „Rooibos”/„Red Bush” semmilyen barnulásra vagy oxidációra utaló jelet nem mutat, levelei színében a világoszöld a domináns, de vörösesbarna vékony szárakat és fehér fás darabokat is tartalmaz. A (fermentálatlan) „Rooibos”/„Red Bush” nedvességtartalma 5 % alatt van.

                  A „Rooibos”/„Red Bush” ízét és zamatát képzett bíráló által végzett emberi érzékszervi vizsgálattal állapítják meg. Különböző „Rooibos”/„Red Bush” tételek íze és zamata eltérő lehet, de egy nagy minta alapján végzett vizsgálat során bizonyítást nyert, hogy az alábbi zamatok különböző mértékben jelen vannak a „Rooibosban”/„Red Bush-ban”.

                        Zamat

                        Édes

                        Méz

                        Karamell

                        Gyümölcsös

                        Citrusfélék

                        Bogyók

                        Kajszibarackdzsem

                        Fás

                        Bokros/Száras

                        Füstös/Égett

                        Virágos

                        Fynbos növényzet

                        Parfüm

                        Fűszeres

                        Fahéj

                        Íz és a szájban keltett érzet

                        Alapvető ízek

                        Édes

                        Keserű

                        Savanyú

                        A szájban keltett érzet

                        Lágy és sima

                        Összehúzó

                  3.3.   Takarmány (kizárólag állati eredetű termékek esetében) és nyersanyagok (kizárólag feldolgozott termékek esetében)

            A „Rooibos”/„Red Bush” egyetlen nyersanyaga az Aspalathus linearis frissen begyűjtött levele és szára.
            0,02–1,16 % aszpalatint és legfeljebb 0,4 % notofagint tartalmaz. Az aszpelatint és a notofagint a földrajzi jelzések dél-afrikai oltalmi rendszerének megfelelően ellenőrzik a származási helyen.
            3.4.   Az előállítás azon műveletei, amelyeket a meghatározott földrajzi területen kell elvégezni

            A „Rooibos”/„Red Bush” előállítása során a meghatározott földrajzi területen kell elvégezni a következő műveleteket:

                        (a)

                        Az Aspalathus linearis növény magjait helyi maggyűjtők gyűjtik össze, gyakran hangyabolyok halmaiból. Ezt követően a gyűjtők ellátják magvakkal a mezőgazdasági termelőket. Ez egy régi hagyomány, amelyet ma is alkalmaznak, és amely a ma ismert Rooibos-termesztés alapvető része.

                        (b)

                        A Rooibos-t kereskedelmi céllal termesztik, vagy természetes módon vadon terem.

                        (c)

                        A megművelt területekről (mechanikusan vagy kézzel) vagy a vadonból (csak kézzel) takarítják be.

                        (d)

                        Teaudvaron dolgozzák fel és szárítják. A teaudvar lehet a gazdaságban vagy azon kívül, de a kijelölt területen kell lennie.

                  3.5.   A bejegyzett elnevezést viselő termék szeletelésére, aprítására, csomagolására stb. vonatkozó egyedi szabályok

            –
            3.6.   A bejegyzett elnevezést viselő termék címkézésére vonatkozó egyedi szabályok

            A „Rooibos”/„Red Bush” teával, forrázattal, illetve más termékkel is keverhető, függetlenül attól, hogy emberi fogyasztásra szolgál vagy sem. A termékek címkézésének meg kell felelnie a termékek címkézésére azon a területen vonatkozó szabályoknak, ahol a terméket forgalmazzák.
            4.   A földrajzi terület tömör meghatározása

            A „Rooibos”/„Red Bush” előállításának, szárításának és fermentálásának földrajzi területe a következő:

                        (a)

                        Nyugat-Fokföld tartományban Bergrivier, Breede Valley, Agulhas, Cederberg, Fokváros, Drakenstein, Langeberg, Matzikamma, Overstrand, Saldanha Bay, Stellenbosch, Swartland, Swellendam, Theewaterskloof és Witzenberg helyi települések.

                        (b)

                        Észak-Fokföld tartományban Hantam helyi település.

                  5.   Kapcsolat a földrajzi területtel

               Földrajzi terület

            A „Rooibos”/„Red Bush” íze és sajátos összetétele közvetlenül összefügg termesztési területének éghajlatával. Hideg, nedves a tél, a növény tavasszal és kora nyáron növekedik, majd ahogy az időjárás melegebbé és szárazabbá válik, beérik és polifenol halmozódik fel benne. Ebből következik, hogy ha az Aspalathus linearist bármely más éghajlaton termesztik, nem fog ugyanazokkal a jellemzőkkel rendelkezni, mint a „Rooibos”/„Red Bush”, a kisebb polifenol-felhalmozódás miatt. Ezen ok-okozati összefüggés megértése érdekében fontos látni, hogy az Aspalathus linearis miként alkalmazkodott a terület egyedi éghajlatához, talajához és földrajzi adottságaihoz.
            A földrajzi terület, ahol a „Rooibos”/„Red Bush” természetesen terem, a forró, száraz nyarairól és hideg, nedves teleiről ismert. Csakugyan, 2015. október 27-én Vredendalban 48,3 °C hőmérsékletet mértek; ez volt a földön valaha mért legmagasabb októberi hőmérséklet. E területen évente 380–635 mm eső esik, csapadék pedig elsősorban a téli hónapokban hullik, a nyár elején és késő ősszel szórványos záporok jellemzők. A hosszú, forró nyári hónapok rendkívül szárazak. A területen található talajok a Table Mountain-i homokkő-formációból származnak, amely 4,5 és 5,5 közötti pH-értékű, tápanyagszegény, durva, homokos talajokat eredményez. A Table Mountain-i homokkő elsősorban az 510 és 400 millió évvel ezelőtti időszakban leülepedett kvarcithomokkőből áll. Ez a Cape Supergroup legkeményebb és leginkább erózióálló rétege.
            A „Rooibos”/„Red Bush” egyedi jellemzőket fejlesztett ki (pl. levelek alakja, bevonata stb.), hogy alkalmazkodni tudjon ehhez a kíméletlen éghajlathoz. A közvetlenül a talajfelszín alatti oldalgyökerek hálózatán kívül, amelyek még a könnyű csapadékot is hasznosítani tudják, a növény egy hosszú, akár két méteres mélységet is elérő főgyökérrel rendelkezik, amely száraz nyarakon nedvességhez és vízhez juttatja a növényt. Az oldalgyökerek lehetővé teszik a növény számára, hogy foszforhoz jusson egy olyan talajból, amely az egyik legszegényebb foszfortartalmú talaj a világon.
            A „Rooibos”/„Red Bush” e kemény éghajlathoz való alkalmazkodásának egyik legnagyobb titka a gyökerein található nitrogénmegkötő baktériumokkal való szimbiotikus kapcsolatában rejlik. A hüvelyesekhez hasonlóan, az Aspalathus linearis gyökerein található baktériumok a nitrogén-dioxidot biológiai szempontból hasznos ammóniává alakítják át a nitrogénmegkötés néven ismert folyamat során. A növény felszívja a nitrogént és hasznosítja, cserében pedig táplálékkal látja el a baktériumokat. Ez a folyamat a hüvelyesek esetében gyakori, de az Aspalathus linearis esetében egyedülálló, hogy az őshonos bradyrhizobia természetes módon tolerálja a savasságot, és a növény bizonyos mértékben képes módosítani rizoszférájának pH-értékét annak érdekében, hogy elősegítse a szimbiotikus együttélést és az egyébként terméketlen savas talajban termő növények tápanyaghoz jutását. A szakirodalomban arról számoltak be, hogy nagyon kevés szimbiózis képes ilyen szélsőségesen savas talajt és a kevés tápanyagból eredő stresszt így tolerálni, miközben sok nitrogént köt meg, ahogy az az Aspalathus linearison látszik.
            A „Rooibos”/„Red Bush” termelői kihasználják a forró és száraz nyarakat a leszüretelt növényi anyag természetes szárítására. A „Rooibos”/„Red Bush” gyűjtése minden évben a forró nyár során történik, és közvetlenül a szüretelés után a napon szárítják. Az erős, eső nélküli napsütés lehetővé teszi a „Rooibos”/„Red Bush” természetes szárítását, amelynek során a fermentálás optimálisan szabályozható.

               Emberi beavatkozás

            Bár a Cape Floral régió (a jellegzetes „Fynbos” növényzetével) a legkisebb a világ hat flórabirodalma közül, a legsokszínűbb és a világ egyik legkülönlegesebb helye a növények számára a sokféleség, a sűrűség és az őshonos fajok száma tekintetében. Az Aspalathus linearis azonban egyike annak a kis számú növénynek, amely sikeresen átállt a vadon termésről a termesztésre, így azon viszonylag kevés fynbos növények közé tartozik, amelyek mind ez idáig gazdasági szempontból is fontossá váltak; ami pedig az emberi beavatkozás eredménye.
            Közel 250 évvel ezelőtt Carl Thunberg svéd természetkutató arról számolt be, hogy 1772-ben afrikai utazásai során találkozott a helyi lakosokkal, és megfigyelte, hogy a „Rooibost”/„Red Busht” italként használták. A „Rooibos”/„Red Bush” leveleit és szárait a hegyekben összegyűjtötték, vászonzsákokba csomagolták és szamarak hátán a meredek lejtőkön lehordták. Akkor fejlesztették ki a „Rooibos”/„Red Bush” ma is alkalmazott alapvető feldolgozási eljárásait (először a „Rooibos”/„Red Bush” levelének és szárának levágása és zúzása, majd a tea halmokban történő „izzasztása”, végül pedig kiteregetése és a napon a kiszárítása).
            1930 körül egy clanwilliami helyi orvost és természetbarátot, Le Fras Nortier-t elkezdte érdekelni a „vad bokor tea” és elkezdett kísérletezni a „Rooibossal”/ „Red Bush-sal”. Nehéz volt „Rooibos”/ „Red Bush” magvakat találni (rendkívül kis méretük miatt), ezért Nortier arra kérte a helyi embereket, akik közül néhányan a betegei voltak, hogy a homokos talajban keressenek magvakat és gyűjtsenek neki belőlük néhányat. Egy hottentotta nő egy magvakkal teli gyufás skatulyát hozott neki, és később Nortier a titkát is megismerhette. A nő hangyákat követett, amelyek „Rooibos” / „Red Bush” magvakat hurcoltak a fészkükbe. Ezután felnyitotta a fészket, hogy magokat gyűjtsön, de mindig hagyott a hangyáknak is a túlélésre. A maggyűjtés e módját egyes maggyűjtők még mindig használják.
            A magok szaporításának módját keresve Nortier felfedezte, hogy a magok csak akkor csíráznak, ha először megrepesztik őket, ami a hegyi tüzek hatását utánozza. Nortier Clanwilliam közelében a Klein Kliphuis gazdaságban termesztette az első növényeket. Megtanulta, hogy a magvakat januárban kell vetni, és hogy az apró palánták átültetéséhez a legjobb idő éppen az olyan heves esőzések után van, amikor még több eső várható. Nortier a helyi mezőgazdasági termelőket is buzdította és ösztönözte arra, hogy kezdjék meg a „Rooibos”/„Red Bush” termesztését.
            Ezeket a magkeresési és -gyűjtési gyakorlatokat ma is alkalmazzák, az Aspalathus linearist pedig száraz talajviszonyok között termesztik, mivel a növény száraz, forró nyarakhoz alkalmazkodott. Ezek a környezeti feltételek befolyásolják a „Rooibos”/„Red Bush” kémiai összetételét, különösen a végtermékben található polifenolok mennyiségét és fajtáját. A „Rooibos”/„Red Bush” termelői a területgazdálkodási és -művelési gyakorlataikat a régió nehéz körülményeihez igazították. A tűz például nem használható a termőterületek megtisztítására, mivel károsítja a talaj szervesanyag-tartalmát. Ezenkívül a takarónövényzet fontos szerepet játszik a termesztési folyamat különböző szakaszaiban, a minimális vagy talajvédő művelés pedig bevett gyakorlat.
            A betakarításra a novembertől májusig tartó száraz nyári hónapokban kerül sor, és a növényi anyag 20 %-át a növényen kell hagyni. A frissen szüretelt növényi anyagnak a betakarítástól számított 72 órán belül meg kell érkeznie a teaudvarba, ahol mechanikus vágógéppel vágják a szárakat és a leveleket 1-10 mm hosszúságúra. Ha a „Rooibos”/„Red Bush” fermentálásra kerül, a frissen vágott növényi anyagot a teaudvar beton- vagy terméskő felületén sorakozó halmokban kiterítik a napra. A sorokat megnedvesítik, a leveleket zúzzák, majd a sorokat szabályos időközönként átforgatják, amíg el nem érik a megfelelő állagot, ezt követően pedig a teaudvaron vékonyan szétterítik, hogy megszáradjon. A fermentálatlan (zöld) „Rooibos”/„Red Bush” esetében a leveleket és szárakat vékonyan szétterítik a teaudvaron, amint 1–10 mm hosszúságúra vágták.
            A teaudvaron zajló eljárást gyakran műveszetként írják le, mivel a „Rooibos”/„Red Bush” előállítási folyamatának egyik legkritikusabb része, amely különleges know-how-t és szakértelmet igényel. A teatermelő a kívánt szappanos érzet eléréséig gondosan figyeli a tea színét, textúráját és nedvességét. Tipikus módszer, hogy vesz néhány nedves, zúzott tealevelet, és addig szorítja, amíg a keze ökölbe nem szorul, és ha a nedvességtartalom megfelelő, az ujjtövek közötti réseken néhány csepp lé kicsordul.
            Az osztályozó szakértők számos tényező alapján értékelik a „Rooibos”/„Red Bush” minőségét, többek között a száraz és forrázott levelek színe, a forrázat intenzitása, színe és tisztasága, valamint íze és zamata alapján. Képzett érzékszervi bíráló bizottságokat alkalmaznak az íz és zamat megítélésére. Az érzékszervi tulajdonságokat leíró kereket dolgoztak ki, amely értékes eszköz a „Rooibos”/„Red Bush” termelők, feldolgozók, osztályozó szakértők, forgalmazók, aromaanyag-gyártók, importőrök és fogyasztók közötti kommunikáció megkönnyítésében. A mutatók értelmezésének elősegítése érdekében néhány mutató esetében egy elsősorban érzékszervi lexikont is kidolgoztak.

               A termék sajátosságai

            A „Rooibos”/„Red Bush” egyedi érzékszervi jellemzői (vagy íze és a szájban keltett érzete) már bemutatásra kerültek. A mutatók egy nagy minta elemzésén alapulnak, és a „Rooibos” / „Red Bush” érzékszervi lenyomatát rögzítik.
            A „Rooibos”/„Red Bush” egyedi érzékszervi jellemzői az Aspalathus linearisban található fenolok komplex kémiai összetételének tulajdoníthatók. A „Rooibos”/„Red Bush” flavonoid-összetétele egyedi, mivel aszpalatint és aszpalalinint, valamint a ritka notofagin és enolos fenilpiroszőlősav glikozid vegyületeket tartalmaz. Míg a flavonoidok többsége mindenütt előfordul a növényvilágban, az aszpalatint eddig csak az Aspalathus linearisban figyelték meg, ez pedig megalapozta az egyedülálló érzékszervi tulajdonságait.
            Az előző szakaszban megjegyeztük, hogy a „Rooibos”/„Red Bush” szárított levelének és szárának teaként való felhasználását először csaknem 250 évvel ezelőtt dokumentálták. Gyümölcsös, édes íze, koffeinmentessége és alacsony tannintartalma eredményeképpen Dél-Afrika kulturális ikonjává válhatott. 2005-ben végzett felmérések azt mutatták, hogy a „Rooibos”/„Red Bush” tea dél-afrikai informális településeken egyike a tíz leggyakrabban fogyasztott élelmiszernek.

               Hivatkozás a termékleírás közzétételére

            (e rendelet 6. cikke (1) bekezdésének második albekezdése)
            —


title: A Bizottság (EU) 2021/875 végrehajtási rendelete (2021. május 25.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről („Sõir” (OFJ))

text:
                  2021.6.1.

                  HU

                  Az Európai Unió Hivatalos Lapja

                  L 192/2

         A BIZOTTSÁG (EU) 2021/875 VÉGREHAJTÁSI RENDELETE
         (2021. május 25.)
         egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről („Sõir” (OFJ))
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
         mivel:

                     (1)

                     Az 1151/2012/EU rendelet 50. cikke (2) bekezdésének a) pontjával összhangban a Bizottság közzétette az Európai Unió Hivatalos Lapjában Észtország kérelmét (2) a „Sõir” elnevezés bejegyzésére.

                     (2)

                     A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a „Sõir” elnevezést be kell jegyezni,

               ELFOGADTA EZT A RENDELETET:

            1. cikk
            A „Sõir” (OFJ) elnevezés bejegyzésre kerül.
            Az első albekezdésben említett elnevezés a 668/2014/EU bizottsági végrehajtási rendelet (3) XI. melléklete szerinti 1.4. osztályba – Egyéb állati eredetű termékek – tartozó terméket jelöl.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. május 25-én.

                  a Bizottság részéről,

                  az elnök nevében,

               Janusz WOJCIECHOWSKI

                  a Bizottság tagja

            (1)  HL L 343., 2012.12.14., 1. o.

            (2)  HL C 46., 2021.2.9., 10. o.

            (3)  A Bizottság 668/2014/EU végrehajtási rendelete (2014. június 13.) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).


title: A Bizottság (EU) 2021/876 végrehajtási rendelete (2021. május 31.) az 1907/2006/EK rendeletnek az anyagok tartalék alkatrészek gyártása és már nem gyártott árucikkek vagy összetett termékek javítása során történő felhasználására vonatkozó engedélyezési kérelmek és felülvizsgálati jelentések tekintetében történő alkalmazására vonatkozó szabályok megállapításáról, valamint a 340/2008/EK rendelet módosításáról (EGT-vonatkozású szöveg)

text:
                  2021.6.1.

                  HU

                  Az Európai Unió Hivatalos Lapja

                  L 192/3

         A BIZOTTSÁG (EU) 2021/876 VÉGREHAJTÁSI RENDELETE
         (2021. május 31.)
         az 1907/2006/EK rendeletnek az anyagok tartalék alkatrészek gyártása és már nem gyártott árucikkek vagy összetett termékek javítása során történő felhasználására vonatkozó engedélyezési kérelmek és felülvizsgálati jelentések tekintetében történő alkalmazására vonatkozó szabályok megállapításáról, valamint a 340/2008/EK rendelet módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről szóló, 2006. december 18-i 1907/2006/EK európai parlamenti és tanácsi rendeletre (1) és különösen annak 74. cikke (1) bekezdésére és 132. cikkére,
         mivel:

                     (1)

                     Az 1907/2006/EK rendelet 56. cikkének (1) bekezdése engedélyezési követelményt állapít meg az említett rendelet XIV. mellékletében felsorolt, különös aggodalomra okot adó anyagok forgalomba hozatalára és felhasználására vonatkozóan. Az e követelménynek való megfelelés bizonyos esetekben jelentős adminisztratív terhet jelent a vállalkozások számára. „Célravezető és hatásos szabályozás program (REFIT): helyzetkép és kilátások” című, 2014. június 18-i közleményében (2) a Bizottság bejelentette, hogy bizonyos konkrét esetekben fontolóra veszi az engedélyezési eljárás egyszerűsítését. „A Bizottság általános jelentése a REACH-rendelet működéséről és egyes elemeinek felülvizsgálatáról” című, 2018. március 5-i bizottsági közlemény (3) egyik intézkedésként azonosította a különös aggodalomra okot adó anyagoknak a már nem gyártott cikkek tartalék alkatrészeiben (a továbbiakban: tartalék alkatrészek) történő használatának folytatására vonatkozó kérelmek egyszerűsítését.

                     (2)

                     „Az anyagkörforgás megvalósítása – a körforgásos gazdaságra vonatkozó uniós cselekvési terv” című, 2015. december 2-i bizottsági közlemény (4) kifejti, hogy a termékek élettartamának javítás útján történő meghosszabbítása segít elkerülni a hulladékképződést. A Tanács a szóban forgó cselekvési tervről szóló, 2016. június 20-i következtetéseiben (5) felkérte a Bizottságot, hogy vizsgálja meg, milyen kezdeményezések tehetők uniós szinten a termékek élettartamának meghosszabbítása érdekében, különösen a tartalék alkatrészek rendelkezésre állásának előmozdítása révén.

                     (3)

                     Az 1907/2006/EK rendelet XIV. mellékletében említett lejárati időket követően már nem gyártott árucikkek vagy összetett termékek (6) idő előtti elavulásának elkerülése érdekében az ilyen árucikkek vagy összetett termékek javításához szükséges tartalék alkatrészeket, valamint anyagokat és keverékeket továbbra is forgalomba kell hozni és fel kell használni. Amennyiben az 1907/2006/EK rendelet XIV. mellékletében felsorolt valamely anyagot ilyen árucikkek vagy összetett termékek előállítására használtak fel, és amennyiben a lejárati időpont után a tartalék alkatrész nem állítható elő, vagy a termék nem javítható meg a szóban forgó anyag felhasználása nélkül, az engedélyezési kérelem és az ilyen felhasználásokra vonatkozó engedélyről szóló felülvizsgálati jelentés tartalmára vonatkozó követelményeket az engedélyezési kérelmek egyszerűsítése érdekében pontosítani kell.

                     (4)

                     Ami az 1907/2006/EK rendelet 62. cikke (4) bekezdésének e) pontjában említett alternatívák elemzését illeti, a megfelelő alternatívák hiányára vonatkozó következtetés levonásához elegendőnek kell tekinteni annak igazolását, hogy az árucikket vagy az összetett terméket már nem gyártják a lejárati idő után, azt a tartalék alkatrész nélkül nem lehet rendeltetésszerűen működtetni, és az ilyen tartalék alkatrész nem állítható elő az adott anyag nélkül, vagy hogy az árucikket vagy összetett terméket kizárólag ezen anyag felhasználásával lehet megjavítani. Ez a rendelkezés indokoltnak tekinthető, mivel az anyagnak az ilyen tartalék alkatrészek gyártása, illetve az ilyen árucikkek vagy összetett termékek javítása során történő felhasználása fokozatosan vissza fog szorulni, hiszen egy már nem gyártott termék céljaira tervezték, ugyanakkor az ilyen felhasználások várhatóan csökkenő tendenciájára tekintettel a lehetséges alternatívák helyettesítési költségei a kutatás és fejlesztés, a tesztelés, a minősítés és az ipari előállítás terén valószínűleg magasak lennének.

                     (5)

                     Hasonlóképpen az 1907/2006/EK rendelet 62. cikke (5) bekezdésének a) pontjában említett társadalmi-gazdasági elemzésben az anyag társadalmi-gazdasági előnyeinek bizonyításához elegendőnek kell tekinteni azt az indoklást, amely igazolja, hogy az árucikket vagy az összetett terméket már nem gyártják a lejárati idő után, hogy azt a tartalék alkatrész nélkül nem lehet rendeltetésszerűen működtetni, hogy az ilyen tartalék alkatrész nem állítható elő az adott anyag nélkül, vagy hogy az árucikket vagy összetett terméket kizárólag ezen anyag felhasználásával lehet megjavítani. A tartalék alkatrészek rendelkezésre állásának hiánya vagy az a körülmény, hogy a már nem gyártott árucikkek vagy összetett termékek javítása az adott anyag nélkül nem lehetséges, az említett árucikkek vagy összetett termékek idő előtti (élettartamuk vége előtti) elavulásához és ezáltal idő előtti hulladékká válásához vezetne, ami minden bizonnyal magas költségeket róna a gazdasági szereplőkre, a fogyasztókra vagy a társadalomra. Ezenkívül az ilyen alkatrészekhez felhasznált anyag felhasználási gyakorisága és mennyisége várhatóan csökkenni fog, ami az emberi egészségre és a környezetre gyakorolt hatás csökkenéséhez vezet a felhasznált anyag kibocsátásával vagy a neki való kitettséggel összefüggésben. Ezért helyénvaló, hogy a kérelmező tömör összefoglalót nyújtson be az 1907/2006/EK rendelet 62. cikke (5) bekezdésének a) pontjában említett társadalmi-gazdasági elemzés tartalmáról. Ez nem érinti az anyag felhasználásából fakadó, az emberi egészséggel vagy a környezettel összefüggő kockázatra vonatkozó megfontolásokat, miként annak szükségességét sem, hogy a kérelmező bizonyítsa, hogy a társadalmi-gazdasági előnyök meghaladják ezt a kockázatot.

                     (6)

                     Az anyagnak a már nem gyártott árucikkek és összetett termékek javítására szolgáló tartalék alkatrészek gyártása vagy a már nem gyártott árucikkek és összetett termékek javítása során történő felhasználására vonatkozó engedélyezési kérelmek tartalmának pontosítása csökkenteni fogja az Európai Vegyianyag-ügynökségnél (a továbbiakban: Ügynökség) az engedélyezési kérelmek elbírálásával kapcsolatban felmerülő munkaterhet az említett speciális esetekben. Az említett kérelmekre kivetett díjaknak arányosaknak kell lenniük az Ügynökség ilyen esetekben várható munkaterhével, és ezért azok mértékét csökkenteni kell az egyéb felhasználásokra vonatkozó kérelmekért felszámított díjakhoz képest. Ugyanezen okból a szóban forgó felhasználásokkal kapcsolatos engedélyek felülvizsgálatára vonatkozó díjakat hasonló mértékben csökkenteni kell.

                     (7)

                     Ezért a 340/2008/EK bizottsági rendeletet (7) ennek megfelelően módosítani kell.

                     (8)

                     Az e rendeletben előírt intézkedések összhangban vannak az 1907/2006/EK rendelet 133. cikkével létrehozott bizottság véleményével,

               ELFOGADTA EZT A RENDELETET:

            1. cikk
            Ez a rendelet végrehajtja az 1907/2006/EK rendelet 61. cikkének (1) bekezdését, 62. cikke (4) bekezdésének e) pontját és 62. cikke (5) bekezdésének a) pontját az említett rendelet XIV. mellékletében felsorolt, önmagukban vagy keverékben előforduló anyagok tekintetében az alábbi felhasználási módokra vonatkozóan benyújtott engedélyezési kérelmek és felülvizsgálati jelentések tekintetében:

                        a)

                        tartalék alkatrészek gyártása árucikként vagy összetett termékként olyan árucikkek vagy összetett termékek javítása céljából, amelyek gyártása az adott anyag XIV. mellékletben meghatározott lejárati időpontja előtt megszűnt vagy meg fog szűnni, amennyiben ezt az anyagot az említett árucikkek vagy összetett termékek előállítása során felhasználták, és azok nem működhetnek rendeltetésszerűen az említett tartalék alkatrész nélkül, a tartalék alkatrész pedig nem állítható elő ezen anyag nélkül (a továbbiakban: tartalék alkatrészek gyártása);

                        b)

                        olyan árucikkek vagy összetett termékek javítása, amelyek gyártása az adott anyag XIV. mellékletben meghatározott lejárati időpontja előtt megszűnt vagy meg fog szűnni, amennyiben ezt az anyagot az említett árucikkek vagy összetett termékek előállítása során felhasználták, és azokat kizárólag ezen anyag felhasználásával lehet megjavítani (a továbbiakban: már nem gyártott árucikkek vagy összetett termékek javítása).

            2. cikk

               (1)   Az 1907/2006/EK rendelet 62. cikke alapján benyújtott, valamely anyagnak a tartalék alkatrészek gyártása vagy a már nem gyártott árucikkek vagy összetett termékek javítása során történő felhasználására vonatkozó engedélyezési kérelem akkor tekinthető az említett rendelet 62. cikke (4) bekezdése e) pontjának megfelelőnek, ha tartalmazza a következőket:

                           a)

                           az anyag funkciójának leírása és elemzése, valamint

                           b)

                           az e rendelet 1. cikkének a) vagy b) pontjában meghatározott feltételek teljesülését igazoló indoklás.

               (2)   Az 1907/2006/EK rendelet 62. cikke alapján benyújtott, valamely anyagnak a tartalék alkatrészek gyártása vagy a már nem gyártott árucikkek vagy összetett termékek javítása során történő felhasználására vonatkozó engedélyezési kérelem akkor tekinthető az említett rendelet 62. cikke (5) bekezdése a) pontjának megfelelőnek, ha tartalmazza a következőket:

                           a)

                           az emberi egészségre vagy a környezetre gyakorolt hatások tömör leírása a kémiai biztonsági jelentésben megadott információknak megfelelően;

                           b)

                           a kérelmezett felhasználásból származó társadalmi-gazdasági előnyök tömör leírása, többek között az e rendelet 1. cikkének a) vagy b) pontjában meghatározott feltételek teljesülését igazoló indoklás;

                           c)

                           az e bekezdés a) és b) pontjában ismertetett, az anyag kérelmezett felhasználásával járó kockázatok és előnyök összehasonlításán alapuló következtetés.

               (3)   Amennyiben az engedélyezési kérelmet valamely anyagnak a tartalék alkatrészek gyártása vagy a már nem gyártott árucikkek vagy összetett termékek javítása során történő felhasználására vonatkozóan nyújtják be, az e cikk (1) és (2) bekezdésében említett információk, valamint a harmadik felek által a lehetséges alternatívákkal kapcsolatosan az 1907/2006/EK rendelet 64. cikkének (2) bekezdésével összhangban benyújtott további információk elegendőek a társadalmi-gazdasági tényezők és az anyag felhasználásához kapcsolódó alternatívák alkalmasságának értékeléséhez.

               (4)   E cikk (1), (2) és (3) bekezdése értelemszerűen alkalmazandó az 1907/2006/EK rendelet 61. cikkének (1) bekezdése alapján benyújtott azon felülvizsgálati jelentésekre, amelyek egy anyagnak a tartalék alkatrészek gyártása vagy a már nem gyártott árucikkek vagy összetett termékek javítása során történő felhasználására vonatkozó engedélyre vonatkoznak.

               (5)   Az Európai Vegyianyag-ügynökség (a továbbiakban: Ügynökség) 2021. július 5-ig nyilvánosan hozzáférhetővé teszi az alternatívák elemzésére és a társadalmi-gazdasági elemzésre szolgáló azon speciális formátumokat, amelyek az anyagoknak a tartalék alkatrészek gyártása vagy a már nem gyártott árucikkek vagy összetett termékek javítása során történő felhasználására vonatkozó engedélyezési kérelmekben, valamint az ilyen felhasználásokra megadott engedélyeket érintő, e rendelettel összhangban benyújtott felülvizsgálati jelentésekben alkalmazandók, és amelyek tükrözik az (1) és (2) bekezdésben említett elemeket.

            3. cikk
            A 340/2008/EK rendelet a következőképpen módosul:

                        1.

                        a 8. cikk (2) bekezdése a negyedik albekezdést követően a következő albekezdéssel egészül ki:
                        „Az Ügynökség az e rendelet VI. mellékletének 2. pontjában meghatározott csökkentett díjat veti ki az anyagoknak az (EU) 2021/876 bizottsági végrehajtási rendelet (*1) 1. cikkének a) pontjában leírt már nem gyártott árucikkek vagy összetett termékek javítására szolgáló tartalék alkatrészek gyártása és az ugyanazon rendelet 1. cikkének b) pontjában leírt már nem gyártott árucikkek vagy összetett termékek javítása során történő felhasználására vonatkozó azon engedélyezési kérelmekre, amelyeket az említett végrehajtási rendeletnek megfelelően nyújtottak be.

                           (*1)  A Bizottság (EU) 2021/876 végrehajtási rendelete (2021. május 31.) az 1907/2006/EK rendeletnek az anyagok tartalék alkatrészek gyártása és már nem gyártott árucikkek vagy összetett termékek javítása során történő felhasználására vonatkozó engedélyezési kérelmek és felülvizsgálati jelentések tekintetében történő alkalmazására vonatkozó szabályok megállapításáról, valamint a 340/2008/EK rendelet módosításáról (HL 192).”."

                        2.

                        a 9. cikk (2) bekezdése a negyedik albekezdést követően a következő albekezdéssel egészül ki:
                        „Az Ügynökség az e rendelet VII. mellékletének 2. pontjában meghatározott csökkentett díjat veti ki az anyagoknak az (EU) 2021/876 végrehajtási rendelet 1. cikkének a) pontjában leírt már nem gyártott árucikkek vagy összetett termékek javítására szolgáló tartalék alkatrészek gyártása és az ugyanazon rendelet 1. cikkének b) pontjában leírt már nem gyártott árucikkek vagy összetett termékek javítása során történő felhasználására vonatkozó azon engedélyezési kérelmekre, amelyeket az említett végrehajtási rendeletnek megfelelően nyújtottak be.”

                        3.

                        A VI. és a VII. melléklet helyébe e rendelet mellékletének szövege lép.

            4. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. május 31-én.

                  a Bizottság részéről

                  az elnök

               Ursula VON DER LEYEN

            (1)  HL L 396., 2006.12.30., 1. o.

            (2)  COM(2014) 368 final.

            (3)  COM(2018) 116 final.

            (4)  COM(2015) 614 final.

            (5)  Az anyagkörforgás megvalósítása – a körforgásos gazdaságra vonatkozó uniós cselekvési terv – A Tanács 2016. június 20-i következtetései, ST 10518 2016 INIT.

            (6)  Az „összetett termékek” fogalmáért lásd a Bíróság 2015. szeptember 10-i ítéletét, Fédération des entreprises du commerce et de la distribution (FCD) és Fédération des magasins de bricolage et de l’aménagement de la maison (FMB), C-106/14, ECLI:EU:C:2015:576, 48-54. pont.

            (7)  A Bizottság 340/2008/EK rendelete (2008. április 16.) a vegyi anyagok regisztrálásáról, értékeléséről, engedélyezéséről és korlátozásáról (REACH) szóló 1907/2006/EK európai parlamenti és tanácsi rendelet alapján az Európai Vegyianyag-ügynökség részére fizetendő díjakról (HL L 107., 2008.4.17., 6. o.).

            MELLÉKLET

                     „VI. MELLÉKLET
                     Az 1907/2006/EK rendelet 62. cikke szerinti engedélyezési kérelmek díjai

                        1.
                        Engedélyezési kérelmek díjai

                           1. táblázat

                           Rendes díjak

                                    Alapdíj

                                    54 100  EUR

                                    További díj anyagonként

                                    10 820  EUR

                                    További díj felhasználásonként

                                    48 690  EUR

                           2. táblázat

                           Kedvezményes díjak középvállalkozásoknak

                                    Alapdíj

                                    40 575  EUR

                                    További díj anyagonként

                                    8 115  EUR

                                    További díj felhasználásonként

                                    36 518  EUR

                           3. táblázat

                           Kedvezményes díjak kisvállalkozásoknak

                                    Alapdíj

                                    24 345  EUR

                                    További díj anyagonként

                                    4 869  EUR

                                    További díj felhasználásonként

                                    21 911  EUR

                           4. táblázat

                           Kedvezményes díjak mikrovállalkozásoknak

                                    Alapdíj

                                    5 410  EUR

                                    További díj anyagonként

                                    1 082  EUR

                                    További díj felhasználásonként

                                    4 869  EUR

                        2.
                        A 8. cikk (2) bekezdésének ötödik albekezdésében említett, az anyagoknak a tartalék alkatrészek gyártása vagy a már nem gyártott árucikkek vagy összetett termékek javítása során történő felhasználására vonatkozó engedélyezési kérelmek díjai

                           1. táblázat

                           Rendes díjak

                                    Alapdíj

                                    27 050  EUR

                                    További díj anyagonként

                                    5 410  EUR

                                    További díj felhasználásonként

                                    24 345  EUR

                           2. táblázat

                           Kedvezményes díjak középvállalkozásoknak

                                    Alapdíj

                                    20 287  EUR

                                    További díj anyagonként

                                    4 057  EUR

                                    További díj felhasználásonként

                                    18 259  EUR

                           3. táblázat

                           Kedvezményes díjak kisvállalkozásoknak

                                    Alapdíj

                                    12 172  EUR

                                    További díj anyagonként

                                    2 434  EUR

                                    További díj felhasználásonként

                                    10 955  EUR

                           4. táblázat

                           Kedvezményes díjak mikrovállalkozásoknak

                                    Alapdíj

                                    2 705  EUR

                                    További díj anyagonként

                                    541 EUR

                                    További díj felhasználásonként

                                    2 434  EUR

                     VII. MELLÉKLET
                     Az 1907/2006/EK rendelet 61. cikke szerinti engedély-felülvizsgálatok díjai

                        1.
                        Engedély-felülvizsgálatok díjai

                           1. táblázat

                           Rendes díjak

                                    Alapdíj

                                    54 100  EUR

                                    További díj anyagonként

                                    10 820  EUR

                                    További díj felhasználásonként

                                    48 690  EUR

                           2. táblázat

                           Kedvezményes díjak középvállalkozásoknak

                                    Alapdíj

                                    40 575  EUR

                                    További díj anyagonként

                                    8 115  EUR

                                    További díj felhasználásonként

                                    36 518  EUR

                           3. táblázat

                           Kedvezményes díj kisvállalkozásoknak

                                    Alapdíj

                                    24 345  EUR

                                    További díj anyagonként

                                    4 869  EUR

                                    További díj felhasználásonként

                                    21 911  EUR

                           4. táblázat

                           Kedvezményes díjak mikrovállalkozásoknak

                                    Alapdíj

                                    5 410  EUR

                                    További díj anyagonként

                                    1 082  EUR

                                    További díj felhasználásonként

                                    4 869  EUR

                        2.
                        A 9. cikk (2) bekezdésének ötödik albekezdésében említett, az anyagoknak a tartalék alkatrészek gyártása vagy a már nem gyártott árucikkek vagy összetett termékek javítása során történő felhasználására megadott engedélyek felülvizsgálatainak díjai

                           1. táblázat

                           Rendes díjak

                                    Alapdíj

                                    27 050  EUR

                                    További díj anyagonként

                                    5 410  EUR

                                    További díj felhasználásonként

                                    24 345  EUR

                           2. táblázat

                           Kedvezményes díjak középvállalkozásoknak

                                    Alapdíj

                                    20 287  EUR

                                    További díj anyagonként

                                    4 057  EUR

                                    További díj felhasználásonként

                                    18 259  EUR

                           3. táblázat

                           Kedvezményes díjak kisvállalkozásoknak

                                    Alapdíj

                                    12 172  EUR

                                    További díj anyagonként

                                    2 434  EUR

                                    További díj felhasználásonként

                                    10 955  EUR

                           4. táblázat

                           Kedvezményes díjak mikrovállalkozásoknak

                                    Alapdíj

                                    2 705  EUR

                                    További díj anyagonként

                                    541 EUR

                                    További díj felhasználásonként

                                    2 434  EUR

               ”


title: A Bizottság (EU) 2021/882 végrehajtási rendelete (2021. június 1.) a szárított Tenebrio molitor lárva (EU) 2015/2283 európai parlamenti és tanácsi rendelet szerinti, új élelmiszerként történő forgalomba hozatalának engedélyezéséről és az (EU) 2017/2470 bizottsági végrehajtási rendelet módosításáról (EGT-vonatkozású szöveg)

text:
                  2021.6.2.

                  HU

                  Az Európai Unió Hivatalos Lapja

                  L 194/16

         A BIZOTTSÁG (EU) 2021/882 VÉGREHAJTÁSI RENDELETE
         (2021. június 1.)
         a szárított Tenebrio molitor lárva (EU) 2015/2283 európai parlamenti és tanácsi rendelet szerinti, új élelmiszerként történő forgalomba hozatalának engedélyezéséről és az (EU) 2017/2470 bizottsági végrehajtási rendelet módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új élelmiszerekről, az 1169/2011/EU európai parlamenti és tanácsi rendelet módosításáról, valamint a 258/97/EK európai parlamenti és tanácsi rendelet és az 1852/2001/EK bizottsági rendelet hatályon kívül helyezéséről szóló, 2015. november 25-i (EU) 2015/2283 európai parlamenti és tanácsi rendeletre (1) és különösen annak 12. cikkére,
         mivel:

                     (1)

                     Az (EU) 2015/2283 rendelet értelmében csak engedélyezett és az uniós jegyzékbe felvett új élelmiszerek hozhatók forgalomba az Unióban.

                     (2)

                     A Bizottság az (EU) 2015/2283 rendelet 8. cikke alapján elfogadta az engedélyezett új élelmiszerek uniós jegyzékét megállapító (EU) 2017/2470 bizottsági végrehajtási rendeletet (2).

                     (3)

                     2018. február 13-án az SAS EAP Group vállalat (a továbbiakban: kérelmező) az (EU) 2015/2283 rendelet 10. cikkének (1) bekezdése értelmében a szárított Tenebrio molitor lárvának (közönséges lisztbogár) az uniós piacon új élelmiszerként történő forgalomba hozatalára vonatkozó kérelmet nyújtott be a Bizottsághoz. A kérelem a szárított Tenebrio molitor lárva teljes szárított rovarként, snack formájában, továbbá élelmiszer-összetevőként számos élelmiszerben történő felhasználására irányult, és célcsoportként az általános népességet adta meg. A vállalat a kérelemmel együtt benyújtott, szellemi tulajdont képező adatok védelmét is kérelmezte a Bizottságtól.

                     (4)

                     Az (EU) 2015/2283 rendelet 10. cikke (3) bekezdésének megfelelően a Bizottság 2018. július 3-án konzultált az Európai Élelmiszerbiztonsági Hatósággal (a továbbiakban: Hatóság), és felkérte, hogy adjon tudományos szakvéleményt, amelynek keretében végezze el a szárított Tenebrio molitor lárva új élelmiszerként való értékelését.

                     (5)

                     2020. november 24-én a Hatóság az (EU) 2015/2283 rendelet 11. cikkének megfelelően elfogadta a szárított Tenebrio molitor lárvának mint új élelmiszernek a biztonságosságáról szóló tudományos szakvéleményét (3).

                     (6)

                     Szakvéleményében a Hatóság arra a következtetésre jutott, hogy a szárított Tenebrio molitor lárva a javasolt felhasználási módok és mennyiségek mellett biztonságos. Ezért a Hatóság szakvéleménye alapján kellő megalapozottsággal állítható, hogy a szárított Tenebrio molitor lárva az értékelt felhasználási feltételek mellett megfelel az (EU) 2015/2283 rendelet 12. cikkének (1) bekezdésében foglaltaknak.

                     (7)

                     Az említett véleményben a Hatóság – egyes, a rovarokkal kapcsolatos élelmiszer-allergiákra vonatkozóan közzétett korlátozott bizonyítékok, egy állatokon végzett tanulmány, valamint két, embereken végzett tanulmány alapján, amelyek során összesen négy, feltételezetten a szárított Tenebrio molitor lárvának tulajdonítható allergiás reakciót tártak fel – arra a következtetésre jutott, hogy ennek az új élelmiszernek a fogyasztása szenzibilizációt válthat ki a közönséges lisztbogárból származó fehérjékre, valamint a más forrásokból, például a rákfélékből és atkákból származó tropomiozinra. A Hatóság ajánlása szerint célszerű további kutatásokat végezni a szárított Tenebrio molitor lárva allergén hatásával kapcsolatban. A Hatóság ajánlására ezért a Bizottság jelenleg vizsgálja a Tenebrio molitor lárvák allergén hatásával kapcsolatban szükséges kutatások elvégzésének lehetőségeit.

                     (8)

                     A Bizottság úgy véli, hogy mindaddig, amíg a Hatóság nem végzi el a kutatás által generált adatok értékelését, és figyelembe véve, hogy a szárított Tenebrio molitor lárvával kapcsolatos iparág számára rendelkezésre álló adatok alapján (4) eddig csak a fent említett néhány allergiás esetről számoltak be, a szárított Tenebrio molitor lárva elsődlegesen szenzibilizáló potenciáljára vonatkozóan nem szükséges különös címkézési követelményeket felvenni az engedélyezett új élelmiszerek uniós jegyzékébe.

                     (9)

                     Véleményében a Hatóság azt is megállapította, hogy a szárított Tenebrio molitor lárva fogyasztása a rákfélékre és a poratkára allergiás személyeknél allergiás reakciót válthat ki. A Hatóság megjegyezte továbbá, hogy az új élelmiszerbe további allergének is kerülhetnek, amennyiben ezek az allergének jelen vannak a rovarok táplálására szolgáló szubsztrátumban. Idetartozhatnak az 1169/2011/EU európai parlamenti és tanácsi rendelet (5) II. mellékletében felsorolt allergének is. Ezért helyénvaló a fogyasztó számára önmagában rendelkezésre bocsátott szárított Tenebrio molitor lárvát és a szárított Tenebrio molitor lárvát tartalmazó élelmiszereket az (EU) 2015/2283 rendelet 9. cikkében és az 1169/2011/EU rendeletben előírt követelményeknek megfelelően címkézni.

                     (10)

                     Véleményében a Hatóság megjegyezte, hogy az ezen új élelmiszer biztonságosságára vonatkozó következtetése az új élelmiszerben található szennyező anyagok elemzésén (6), a szárítási folyamat részletes leírásán (7), a kitintartalomra vonatkozó analitikai adatokon (8), valamint az új élelmiszer tárolás alatti oxidatív és mikrobiológiai státuszára (9) vonatkozó adatokon alapult. A Hatóság azt is megjegyezte, hogy a kérelmező dossziéjában szereplő tanulmányok kiadatlan jelentéseiből származó adatok nélkül nem juthatott volna erre a következtetésre.

                     (11)

                     A Bizottság felkérte a kérelmezőt, hogy pontosítsa az említett tanulmányokkal kapcsolatos adatok védett jellege kapcsán támasztott igénye indokolását, és pontosítsa az említett tanulmányokra vonatkozó, az (EU) 2015/2283 rendelet 26. cikke (2) bekezdésének b) pontjában említett kizárólagos hivatkozási jogra vonatkozó állítását.

                     (12)

                     A kérelmező kijelentette, hogy a kérelem benyújtásának időpontjában tulajdonosi és kizárólagos hivatkozási joggal rendelkezett az új élelmiszerben található szennyező anyagok elemzése, a szárítási folyamat részletes leírása, a kitintartalomra vonatkozó analitikai adatok, valamint az új élelmiszer tárolás alatti oxidatív és mikrobiológiai státuszára vonatkozó adatok tekintetében, és ezért harmadik felek jogszerűen nem férhetnek hozzá e tanulmányokhoz, nem használhatják fel azokat, illetve nem hivatkozhatnak azok adataira.

                     (13)

                     A Bizottság értékelte a kérelmező által benyújtott valamennyi információt, és úgy ítélte meg, hogy a kérelmező kellően alátámasztotta az (EU) 2015/2283 rendelet 26. cikkének (2) bekezdésében meghatározott követelmények teljesülését. Ezért a kérelmező dossziéjában szereplő, az új élelmiszerben található szennyező anyagok elemzésére vonatkozó specifikus tanulmányok, a szárítási folyamat részletes leírása, a kitintartalomra vonatkozó analitikai adatok, valamint az új élelmiszer tárolás alatti oxidatív és mikrobiológiai státuszára vonatkozó adatok, amelyek a Hatóság számára az új élelmiszer biztonságosságára vonatkozó következtetések megalapozásául szolgáltak, és amelyek nélkül az új élelmiszert nem lehetett volna értékelni, nem használhatók fel későbbi kérelmezők javára az e rendelet hatálybalépésétől számított ötéves időtartamon belül. Ennek megfelelően kizárólag a kérelmező számára engedélyezhető a szárított Tenebrio molitor lárva uniós piacon történő forgalomba hozatala az említett időszak alatt.

                     (14)

                     Ugyanakkor a szárított Tenebrio molitor lárva engedélyezésének és a kérelmező dossziéjában szereplő tanulmányokra való hivatkozásnak a kérelmezőre történő kizárólagos korlátozása nem akadályozza meg, hogy más kérelmezők ugyanezen új élelmiszer forgalomba hozatalának engedélyezését kérelmezzék, feltéve, hogy kérelmük az ilyen engedélyezést alátámasztó, jogszerűen megszerzett információkon alapul.

                     (15)

                     Az (EU) 2017/2470 végrehajtási rendelet mellékletét ezért ennek megfelelően módosítani kell.

                     (16)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk

               (1)   Az e rendelet mellékletében meghatározott szárított Tenebrio molitor lárvát fel kell venni az engedélyezett új élelmiszereknek az (EU) 2017/2470 végrehajtási rendelettel létrehozott uniós jegyzékébe.

               (2)   E rendelet hatálybalépésétől számítva öt éven keresztül csak az eredeti kérelmező:

                           vállalat: SAS EAP Group;

                           cím: 35 Boulevard du Libre Échange, 31650 Saint-Orens-de-Gameville, Franciaország,

                           jogosult az (1) bekezdésben említett új élelmiszer Unión belüli forgalomba hozatalára, kivéve, ha egy későbbi kérelmező az e rendelet 2. cikke alapján védett adatokra való hivatkozás nélkül vagy az SAS EAP Group beleegyezésével engedélyt kap ezen új élelmiszer forgalmazására.

               (3)   Az uniós jegyzékben foglalt, az (1) bekezdésben említett bejegyzésnek tartalmaznia kell az e rendelet mellékletében meghatározott felhasználási feltételeket és címkézési követelményeket.

            2. cikk
            A kérelmezési dossziéban szereplő tanulmányokat – amelyek alapján a Hatóság az 1. cikkben említett új élelmiszert értékelte, amelyek a kérelmező állítása szerint védettek, és amelyek nélkül az új élelmiszert nem lehetett volna engedélyezni – a Hatóság nem használhatja fel egy későbbi kérelmező javára az e rendelet hatálybalépésétől számított ötéves időtartamon belül az SAS EAP Group beleegyezése nélkül.

            3. cikk
            Az (EU) 2017/2470 végrehajtási rendelet melléklete e rendelet mellékletének megfelelően módosul.

            4. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. június 1-jén.

                  a Bizottság részéről

                  az elnök

               Ursula VON DER LEYEN

            (1)  HL L 327., 2015.12.11., 1. o.

            (2)  A Bizottság (EU) 2017/2470 végrehajtási rendelete (2017. december 20.) az új élelmiszerek uniós jegyzékének az új élelmiszerekről szóló (EU) 2015/2283 európai parlamenti és tanácsi rendelet alapján történő megállapításáról (HL L 351., 2017.12.30., 72. o.).

            (3)  Safety of dried yellow mealworm (Tenebrio molitor larva) as a novel food pursuant to Regulation (EU) 2015/2283 (A szárított közönséges lisztbogár (Tenebrio molitor lárva) mint az (EU) 2015/2283 rendelet szerinti új élelmiszer biztonságossága); EFSA Journal 2021:19(1):6343.

            (4)  A Tenebrio molitor lárvát számos tagállamban forgalmazzák az (EU) 2015/2283 rendelet 35. cikkének (2) bekezdésében megállapított átmeneti intézkedések alapján.

            (5)  Az Európai Parlament és a Tanács 1169/2011/EU rendelete ( 2011. október 25. ) a fogyasztók élelmiszerekkel kapcsolatos tájékoztatásáról, az 1924/2006/EK és az 1925/2006/EK európai parlamenti és tanácsi rendelet módosításáról és a 87/250/EGK bizottsági irányelv, a 90/496/EGK tanácsi irányelv, az 1999/10/EK bizottsági irányelv, a 2000/13/EK európai parlamenti és tanácsi irányelv, a 2002/67/EK és a 2008/5/EK bizottsági irányelv és a 608/2004/EK bizottsági rendelet hatályon kívül helyezéséről (HL L 304., 2011.11.22., 18. o.).

            (6)  SAS EAP Group 2016 (kiadatlan).

            (7)  SAS EAP Group 2013 (kiadatlan).

            (8)  SAS EAP Group 2018 (kiadatlan).

            (9)  SAS EAP Group 2020 (kiadatlan).

            MELLÉKLET
            Az (EU) 2017/2470 végrehajtási rendelet melléklete a következőképpen módosul:

                        1.

                        Az 1. táblázat (Engedélyezett új élelmiszerek) az alábbi bejegyzéssel egészül ki a betűrend szerinti helyen:

                                    Engedélyezett új élelmiszer

                                    Az új élelmiszer felhasználásának feltételei

                                    További különös jelölési követelmények

                                    Egyéb követelmények

                                    Adatvédelem

                                    „Szárított Tenebrio molitor lárva (közönséges lisztbogár)

                                       Adott élelmiszer-kategória

                                       Maximális mennyiségek

                                                1.

                                                Az új élelmiszer megnevezése az azt tartalmazó élelmiszerek jelölésén: »Szárított Tenebrio molitor lárva (közönséges lisztbogár)«.

                                                2.

                                                A szárított Tenebrio molitor lárvát (közönséges lisztbogár) tartalmazó élelmiszerek címkéjén fel kell tüntetni egy arra vonatkozó kijelentést, hogy az összetevő allergiás reakciókat válthat ki azon fogyasztóknál, akik ismerten allergiásak a rákfélékre és az azokból készült termékekre, valamint a poratkákra. E kijelentést az összetevők felsorolásának közvetlen közelében kell elhelyezni.

                                    Engedélyezve 2021. június 22-én. A jegyzékbe való felvétel az (EU) 2015/2283 rendelet 26. cikkével összhangban védelem alatt álló, védett tudományos bizonyítékokon és tudományos adatokon alapul.
                                    Kérelmező: SAS EAP Group, 35 Boulevard du Libre Échange, 31650 Saint-Orens-de-Gameville, Franciaország.
                                    Az adatvédelem időtartama alatt az új élelmiszer kizárólag az SAS EAP Group által hozható forgalomba az Unión belül, kivéve, ha egy későbbi kérelmező az (EU) 2015/2283 rendelet 26. cikkével összhangban védelem alatt álló, védett tudományos bizonyítékokra vagy tudományos adatokra való hivatkozás nélkül vagy az SAS EAP Group beleegyezésével engedélyt kap a szóban forgó új élelmiszer forgalmazására.
                                    Az adatvédelem lejártának időpontja: 2026. június 22.”

                                    Szárított Tenebrio molitor lárva, egészben vagy por alakban

                                    Fehérjetermékek

                                    10 g/100 g

                                    Kekszek

                                    10 g/100 g

                                    Hüvelyesekből készített ételek

                                    10 g/100 g

                                    Tésztaalapú termékek

                                    10 g/100 g

                        2.

                        A 2. táblázat (Specifikációk) az alábbi bejegyzéssel egészül ki a betűrend szerinti helyen:

                                    Engedélyezett új élelmiszer

                                    Specifikációk

                                    „Szárított Tenebrio molitor lárva (közönséges lisztbogár)

                                       Leírás/meghatározás:

                                    Az új élelmiszer az egész, hőkezeléssel szárított közönséges lisztbogár egészben (forrázott, sütőben szárított lárva) vagy por formájában (forrázott, sütőben szárított és őrölt lárva). A »lisztbogár« szó a Tenebrionidae (gyászbogárfélék) családjába tartozó Tenebrio molitor lárva alakját jelenti.
                                    A lisztbogarat teljes egészében emberi fogyasztásra szánják, és nem távolítják el semmilyen részét sem.
                                    A hőkezeléssel való szárítás előtt legalább 24 órás táplálékmegvonási időszak szükséges ahhoz, hogy a lárvák belei kiürülhessenek.

                                       Jellemzők/összetétel:

                                                Hamu (tömegszázalék): 3,5 – 4,5

                                                Nedvesség (tömegszázalék): 1-8

                                                Nyersfehérje (N x 6,25) (tömegszázalék): 56–61

                                                Emészthető szénhidrátok (*1) (tömegszázalék): 1–6

                                                Zsír (tömegszázalék): 25–30

                                                ebből telített zsírsav (tömegszázalék): 4–9

                                                Peroxidszám (meq O2/kg zsír): ≤ 5

                                                Élelmi rost (tömegszázalék): 4–7

                                                Kitin (tömegszázalék): 4–7

                                       Nehézfémek:

                                                Ólom: ≤ 0 075  mg/kg

                                                Kadmium: ≤ 0,1 mg/kg

                                       Mikotoxinok:

                                                Aflatoxinok (a B1, B2, G1, G2 összege): ≤ 4 μg/kg

                                                Aflatoxin B1: ≤ 2 μg/kg

                                                Deoxinivalenol: ≤ 200 μg/kg

                                                Ochratoxin-A: ≤ 1 μg/kg

                                       Mikrobiológiai kritériumok:

                                                Aerob csíraszám összesen: ≤ 105 CFU (*2)/g

                                                Élesztő- és penészgombák: ≤ 100 CFU/g

                                                   Escherichia coli: ≤ 50 CFU/g

                                                   Salmonella spp.: 25 g-ban nem kimutatható

                                                   Listeria monocytogenes: 25 g-ban nem kimutatható

                                                Szulfitredukáló anaerobok: ≤ 30 CFU/g

                                                   Bacillus cereus (prezumptív): ≤ 100 CFU/g

                                                Enterobacteriaceae (prezumptív): < 10 CFU/g

                                                Koaguláz-pozitív Staphylococcus: ≤ 100 CFU/g

               (*1)  Emészthető szénhidrátok = 100 – (nyersfehérje + zsír + élelmi rost + hamu + nedvesség).

               (*2)  CFU: telepképző egységek”